**DUOMENŲ TEIKIMO NOTARAMS SUTARTIS**

Nr.

Vilnius

Valstybės įmonė Registrų centras (toliau – TEIKĖJAS), atstovaujama Sutarčių kontrolės ir administravimo skyriaus vadovo Rolando Knyzos, veikiančio pagal 2019 m. rugpjūčio 19 d. valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ notaro (-ų) biuro notaras (-ė) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nurodomas notaro (-ų) biuro pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – GAVĖJAS),

 (vardas, pavardė)

toliau kiekvienas (-a) atskirai vadinamas (-a) Šalimi, o kartu vadinami (-os) Šalimis, sudarė šią sutartį (toliau – Sutartis).

**I SKYRIUS**

**SUTARTIES DALYKAS**

1. TEIKĖJAS įsipareigoja Sutartyje nustatytomis sąlygomis ir tvarka teikti GAVĖJUI Nekilnojamojo turto, Juridinių asmenų, Lietuvos Respublikos gyventojų, Lietuvos Respublikos hipotekos, Turto arešto aktų, Testamentų, Vedybų sutarčių, Įgaliojimų, Neveiksnių ir ribotai veiksnių asmenų registrų duomenis (toliau – duomenys), panaudojant saityno paslaugą (angl. *webservice*) RC\_BROKER), o GAVĖJAS įsipareigoja gautus duomenis naudoti Sutartyje nurodytu tikslu, sąlygomis bei tvarka ir sumokėti TEIKĖJUI už teikiamus duomenis taip, kaip numatyta Sutartyje.

Duomenų teikimo formos ir duomenų apimtis, paieškų kriterijai yra nustatyti TEIKĖJO ir GAVĖJO 2018 m. gegužės 25 d. pasirašyto susitarimo ,,Dėl 2016 m. rugsėjo 13 d. Virtualių serverių nuomos sutarties Nr. 1 nutraukimo“ prieduose (2018 m. spalio 4 d. susitarimu ,,Dėl 2018 m. gegužės 25 d. susitarimo ,,Dėl 2016 m. rugsėjo 13 d. Virtualių serverių nuomos sutarties Nr. 1 nutraukimo“ pakeitimo“ šie priedai išdėstyti nauja redakcija).

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami vadovaujantis:
	1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), 6 straipsnio 1 dalies c punktu;
	2. Lietuvos Respublikos civilinio kodekso 2.72 straipsnio 2 dalimi;
	3. Lietuvos Respublikos valstybės informacinių išteklių valdymo įstatymo 27 straipsnio 8 dalimi;
	4. Lietuvos Respublikos gyventojų registro įstatymo 4 straipsnio 2 dalimi;
	5. Lietuvos Respublikos nekilnojamojo turto registro įstatymo 42 straipsnio 1 dalimi, 2 dalies 5 punktu, 3 dalies 6 punktu, 4 dalimi;
	6. Lietuvos Respublikos nekilnojamojo turto kadastro įstatymo 19 straipsnio 1 dalimi;
	7. Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“, 124, 139, 142 punktais;
	8. Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, 142 punktu;
	9. Juridinių asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“, 230, 231 punktais, 233.3 papunkčiu, 236, 240 punktais;
	10. Juridinių asmenų registro tvarkymo taisyklių, patvirtintų valstybės įmonės Registrų centro direktoriaus 2013 m. gegužės 8 d. įsakymu Nr. v-110 „Dėl Juridinių asmenų registro tvarkymo taisyklių tvirtinimo“, 76, 104 punktais;
	11. Lietuvos Respublikos gyventojų registro nuostatų, patvirtintų Lietuvos Respublikos Vyriausybės 2014 m. gruodžio 23 d. nutarimo Nr. 1495 „Dėl Lietuvos Respublikos gyventojų registro nuostatų patvirtinimo“, 36 punktu;
	12. Lietuvos Respublikos hipotekos registro nuostatų, patvirtintų Lietuvos Respublikos Vyriausybės 2001 m. spalio 18 d. nutarimu Nr. 1246 „Dėl Lietuvos Respublikos hipotekos registro reorganizavimo ir Lietuvos Respublikos hipotekos registro nuostatų patvirtinimo“, 11.6 papunkčiu, 67, 68 ir 75 punktais;
	13. Turto arešto aktų registro nuostatų, patvirtintų Lietuvos Respublikos Vyriausybės
	2002 m. kovo 5 d. nutarimu Nr. 314 „Dėl Turto arešto aktų registro reorganizavimo ir Turto arešto aktų registro nuostatų patvirtinimo“, 12.6 papunkčiu, 55, 56 ir 62 punktais;
	14. Testamentų registro nuostatų, patvirtintų Lietuvos Respublikos Vyriausybės 2001 m. gegužės 22 d. nutarimu Nr. 594 ,,Dėl Testamentų registro reorganizavimo ir Testamentų registro nuostatų patvirtinimo“, 12.5 papunkčiu, 65, 66 ir 74 punktais;
	15. Vedybų sutarčių registro nuostatų, patvirtintų Lietuvos Respublikos Vyriausybės
	2002 m. rugpjūčio 13 d. nutarimu Nr. 1284 „Dėl Vedybų sutarčių registro reorganizavimo ir Vedybų sutarčių registro nuostatų patvirtinimo“, 10.5 papunkčiu, 82, 83 ir 91 punktais;
	16. Įgaliojimų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1770 ,,Dėl Įgaliojimų registro reorganizavimo ir Įgaliojimų registro nuostatų patvirtinimo“, 13.5 papunkčiu, 72, 73 ir 81 punktais;
	17. Neveiksnių ir ribotai veiksnių asmenų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo“, 10.6 papunkčiu, 78 punktu, 79.11 papunkčiu ir 89 punktu.
2. Duomenys gaunami vadovaujantis:
	1. Reglamento 6 straipsnio 1 dalies b, c punktais ir 9 straipsnio 2 dalies
	f punktu;
	2. Lietuvos Respublikos civilinio kodekso 2.72 straipsnio 3 dalimi;
	3. Lietuvos Respublikos valstybės informacinių išteklių valdymo įstatymo 26 straipsnio 3 dalimi;
	4. Lietuvos Respublikos notariato įstatymo 202, 26 ir 51 straipsniais;
	5. Lietuvos Respublikos nekilnojamojo turto registro įstatymo 42 straipsnio 1 dalimi, 2 dalies 5 punktu, 3 dalies 6 punktu;
	6. Juridinių asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“, 236, 241, 242 punktais;
	7. Lietuvos Respublikos gyventojų registro nuostatų, patvirtintų Lietuvos Respublikos Vyriausybės 2014 m. gruodžio 23 d. nutarimo Nr. 1495 „Dėl Lietuvos Respublikos gyventojų registro nuostatų patvirtinimo“, 37 punktu ir 38.3 papunkčiu;
	8. Lietuvos Respublikos hipotekos registro nuostatų, patvirtintų Lietuvos Respublikos Vyriausybės 2001 m. spalio 18 d. nutarimu Nr. 1246 „Dėl Lietuvos Respublikos hipotekos registro reorganizavimo ir Lietuvos Respublikos hipotekos registro nuostatų patvirtinimo“, 68 punktu;
	9. Turto arešto aktų registro nuostatų, patvirtintų Lietuvos Respublikos Vyriausybės
	2002 m. kovo 5 d. nutarimu Nr. 314 „Dėl Turto arešto aktų registro reorganizavimo ir Turto arešto aktų registro nuostatų patvirtinimo“, 56 punktu;
	10. Testamentų registro nuostatų, patvirtintų Lietuvos Respublikos Vyriausybės 2001 m. gegužės 22 d. nutarimu Nr. 594 ,,Dėl Testamentų registro reorganizavimo ir Testamentų registro nuostatų patvirtinimo“, 66 punktu;
	11. Vedybų sutarčių registro nuostatų, patvirtintų Lietuvos Respublikos Vyriausybės
	2002 m. rugpjūčio 13 d. nutarimu Nr. 1284 „Dėl Vedybų sutarčių registro reorganizavimo ir Vedybų sutarčių registro nuostatų patvirtinimo“, 83 punktu;
	12. Įgaliojimų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1770 ,,Dėl Įgaliojimų registro reorganizavimo ir Įgaliojimų registro nuostatų patvirtinimo“, 73 punktu;
	13. Neveiksnių ir ribotai veiksnių asmenų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo“, 79.11 papunkčiu ir 80 punktu.

**III SKYRIUS**

**DUOMENŲ NAUDOJIMO TIKSLAS**

1. Duomenų naudojimo tikslas – Lietuvos Respublikos notariato įstatyme nurodytų notarinių veiksmų atlikimas ar pasirengimas juos atlikti ir taikinamojo tarpininkavimo paslaugų suteikimas ar pasirengimas jas suteikti.

**IV SKYRIUS**

**ŠALIŲ TEISĖS IR PAREIGOS**

1. TEIKĖJAS įsipareigoja:
	1. teikti duomenis pagal GAVĖJO pateiktas užklausas Sutartyje nustatyta tvarka ir sąlygomis. Duomenų teikimo techninės sąlygos nustatytos TIEKĖJO ir Lietuvos notarų rūmų sudarytoje 2019 m. rugpjūčio 30 d. Techninio užtikrinimo sutartyje Nr. PS-7986 (10.16);
	2. užtikrinti teikiamų duomenų teisingumą, išsamumą, vientisumą ir saugą iki duomenų pateikimo į eNotaras informacinę sistemą momento;
	3. pagal GAVĖJO reikalavimą ne vėliau kaip per 5 (penkias) darbo dienas nuo tokio reikalavimo gavimo pateikti atliktų paieškų išklotinę (-es), kurioje (-se) nurodoma detali GAVĖJO atliktų paieškų registruose informacija (toliau - vartotojo veiksmų protokolas);
	4. GAVĖJO pateiktus asmens duomenis naudoti Sutarties vykdymo tikslais. GAVĖJO pateiktus asmens duomenis saugoti 10 (dešimt) metų po Sutarties pasibaigimo;
	5. užtikrinti iš GAVĖJO gautų asmens duomenų apsaugą savo lėšomis ir priemonėmis, vadovaujantis Lietuvos Respublikoje galiojančiais teisės aktais;
	6. tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
2. TEIKĖJAS turi teisę:
	1. reikalauti GAVĖJO pateikti informaciją ir (ar) dokumentus, kurių reikia norint įsitikinti, kad GAVĖJAS tinkamai vykdo Sutartyje ir teisės aktuose nustatytus duomenų naudojimo reikalavimus, duomenis naudoja Sutartyje numatytiems tikslams, išskyrus informaciją ir (ar) dokumentus, kurie negali būti pateikiami, vadovaujantis Notariato įstatymo 14 straipsnyje įtvirtintu notarinių veiksmų slaptumo užtikrinimo principu, arba kai juos draudžia pateikti kitų įstatymų ar teisės aktų nuostatos;
	2. be atskiro įspėjimo, GAVĖJUI neapmokėjus PVM sąskaitos faktūros per vieną mėnesį nuo PVM sąskaitos faktūros gavimo dienos, sustabdyti duomenų teikimą pagal Sutartį. Duomenų teikimas atnaujinamas GAVĖJUI apmokėjus PVM sąskaitą faktūrą;
	3. paaiškėjus aplinkybėms dėl duomenų naudojimo pažeidžiant Sutarties sąlygas, pranešti apie galimą pažeidimą Valstybinei duomenų apsaugos inspekcijai, registrų valdytojai – Lietuvos Respublikos teisingumo ministerijai ir Lietuvos notarų rūmams;
	4. sustabdyti duomenų teikimą informuojant apie tai GAVĖJĄ, jeigu GAVĖJO įgaliojimai arba profesinė veikla yra sustabdomi, taip pat jeigu GAVĖJAS nesilaiko Sutartyje nustatytų įsipareigojimų ir (ar) netinkamai vykdo Sutartyje bei teisės aktuose nustatytus duomenų naudojimo reikalavimus, jeigu užfiksuojama ar pagrįstai įtariama grėsmė teikiamų duomenų konfidencialumui ir (ar) jei GAVĖJAS nepakankamai užtikrina pateiktų duomenų saugą ir (ar) naudoja duomenis kitiems tikslams, nenumatytiems Sutarties 5 punkte. Pasibaigus GAVĖJO įgaliojimų ar profesinės veiklos sustabdymui, GAVĖJUI pašalinus Sutartimi nustatytų įsipareigojimų pažeidimus ir (ar) pakankamai užtikrinus duomenų saugą, GAVĖJAS turi teisę kreiptis į TEIKĖJĄ raštu, kad būtų atnaujintas duomenų teikimas. TEIKĖJAS, įvertinęs iš GAVĖJO gautą informaciją, atnaujina duomenų teikimą;
3. GAVĖJAS įsipareigoja:
	1. teikti užklausas tik dėl tų duomenų, kurie yra reikalingi Sutarties 5 punkte GAVĖJO nurodytam tikslui, ir, kai TEIKĖJAS reikalauja, pateikti informaciją ir (ar) dokumentus, kurių reikia norint įsitikinti, kad GAVĖJAS tinkamai vykdo Sutartyje ir teisės aktuose nustatytus duomenų naudojimo reikalavimus, duomenis naudoja Sutartyje numatytiems tikslams, išskyrus informaciją ir (ar) dokumentus, kurie negali būti pateikiami, vadovaujantis Notariato įstatymo 14 straipsnyje įtvirtintu notarinių veiksmų slaptumo užtikrinimo principu, arba kai juos draudžia pateikti kitų įstatymų ar teisės aktų nuostatos. TEIKĖJUI pareikalavus, informacija ir (ar) dokumentai, kurių reikia norint įsitikinti, kad GAVĖJAS tinkamai vykdo Sutartyje ir teisės aktuose nustatytus duomenų naudojimo reikalavimus, duomenis naudoja Sutartyje numatytiems tikslams, išskyrus informaciją ir (ar) dokumentus, kurie negali būti pateikiami, vadovaujantis Notariato įstatymo 14 straipsnyje įtvirtintu notarinių veiksmų slaptumo užtikrinimo principu, arba kai juos draudžia pateikti kitų įstatymų ar teisės aktų nuostatos, turi būti pateikti nedelsiant, bet ne vėliau kaip per 5 (penkias) darbo dienas nuo reikalavimo raštu ar elektroniniu paštu Sutarties XIII skyriuje „Šalių rekvizitai“ nurodytais adresais gavimo dienos;
	2. rinkti duomenis tik esant bent vienai Reglamento 6 straipsnio 1 dalyje nustatytai asmens duomenų tvarkymo sąlygai, nurodytai Sutarties 4.1 papunktyje, laikantis Reglamento 5 straipsnyje nustatytų su asmens duomenų tvarkymu susijusių principų;
	3. gautus duomenis naudoti tik Sutarties 5 punkte numatytam duomenų naudojimo tikslui;
	4. vadovaujantis Lietuvos Respublikoje galiojančiais teisės aktais užtikrinti gautų duomenų apsaugą savo lėšomis ir tinkamomis organizacinėmis bei techninėmis priemonėmis, skirtomis apsaugoti duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, kurios užtikrina tokį saugumo lygį, kuris atitiktų gautų duomenų pobūdį ir jų tvarkymo keliamą riziką. Už šių įsipareigojimų nesilaikymą GAVĖJAS atsako Lietuvos Respublikoje galiojančių teisės aktų nustatyta tvarka;
	5. nekaupti gaunamų duomenų, išskyrus, kiek to reikia Sutarties 5 punkte nurodytam tikslui įgyvendinti, arba, kai tai yra būtina pagal įstatymų ir kitų teisės aktų reikalavimus;
	6. nedelsdamas sunaikinti pagal Sutartį gautus duomenis, kai šie duomenys nebereikalingi jų tvarkymo tikslui, išskyrus, kai duomenų kaupimas ir saugojimas yra būtinas pagal įstatymų ir kitų teisės aktų reikalavimus;
	7. už naudojimąsi duomenimis ir užsakytą vartotojo veiksmų protokolą sumokėti TEIKĖJUI atlyginimą Sutarties VI skyriuje „Apmokėjimas ir atsiskaitymo tvarka“ nustatyta tvarka ir sąlygomis;
	8. prisiimti visišką atsakomybę už gautų duomenų konfidencialumą ir saugą nuo duomenų gavimo momento;
	9. saugoti duomenų ir informacijos paslaptį, ir ši pareiga jam galioja ir nutraukus su informacijos tvarkymu susijusią veiklą;
	10. nedelsdamas, tačiau ne vėliau kaip per 5 (penkias) darbo dienas, pateikti TEIKĖJUI informaciją, nurodytą Sutarties 7.1 papunktyje;
	11. netinkamai vykdant Sutartį, skolos išieškojimo atveju kompensuoti TEIKĖJO turėtas skolos už notaro laiku nesumokėtą atlyginimą už naudojimąsi duomenimis išieškojimo išlaidas;
	12. užtikrinti, kad notaro atstovas, naudojantis į notaro (-ų) biuro paskyrą, esančią eNotaras informacinėje sistemoje, patenkančius duomenis, juos naudotų tik tuomet, kai atstovauja GAVĖJĄ ir jo vardu atlieka notarinius veiksmus Sutartyje nurodytu tikslu, sąlygomis ir tvarka, neatskleisdamas jų tretiesiems asmenims, išskyrus kitam to paties notarų biuro notarui (-ams), notaro (-ų) biuro darbuotojams, jei kitaip nenustatyta Sutartyje ar Lietuvos Respublikoje galiojančiuose teisės aktuose;
	13. nedelsdamas informuoti TEIKĖJĄ apie pastebėtus klaidingus ar netikslius duomenis per 3 (tris) kalendorines dienas nuo dienos, kada buvo pastebėti tokie duomenys;
	14. neperduoti ir neatskleisti pagal Sutartį gautų duomenų tretiesiems asmenims, išskyrus kitam to paties notarų biuro notarui (-ams), notaro (-ų) biuro darbuotojams, jei kitaip nenustatyta Sutartyje ar Lietuvos Respublikoje galiojančiuose teisės aktuose;
	15. laikytis Sutartyje numatytų duomenų naudojimo sąlygų ir tvarkos, tinkamai, kokybiškai ir laiku vykdyti įsipareigojimus numatytus Sutartyje ir kituose Lietuvos Respublikoje galiojančiuose teisės aktuose;
	16. užtikrinti, kad notaro (-ų) biuro darbuotojai, kuriems notaras ar notaro atstovas perdavė duomenis jų darbinėms funkcijoms notaro (-ų) biure vykdyti, juos naudotų tik Sutartyje nurodytu tikslu, sąlygomis ir tvarka, neatskleisdami jų tretiesiems asmenims, taip pat būtų susipažinę su teisės aktais, nurodytais Sutarties 10 punkte, ir įsipareigoję jų laikytis.
4. GAVĖJAS turi teisę atspausdinti ir perduoti šiuos registrų išrašus:

9.1. Lietuvos Respublikos hipotekos registro išrašą – hipotekos (įkeitimo) sandorio šalims ir asmenims, kurių prašymu arba, kurių turtui nustatyta priverstinė hipoteka ar priverstinis įkeitimas, kai jiems buvo atliktas su hipoteka (įkeitimu) susijęs notarinis veiksmas;

9.2. Nekilnojamojo turto registro išrašą – nekilnojamojo daikto savininkams apie jų turimus nekilnojamuosius daiktus, kai jų prašymu yra rengiamasi atlikti arba atliekamas notarinis veiksmas (neperduodant kitų daiktinių teisių turėtojų ir kitų su daiktinių teisių suvaržymais, juridiniais faktais ir žymomis susijusių fizinių asmenų asmens kodų), palikimą priėmusiems asmenims apie jų konkrečiai nurodytą mirusiam asmeniui priklausantį nekilnojamąjį daiktą, kai palikimą priėmę asmenys kreipėsi į notarą dėl paveldėjimo teisės liudijimo išdavimo (neperduodant kitų daiktinių teisių turėtojų ir kitų su daiktinių teisių suvaržymais, juridiniais faktais ir žymomis susijusių fizinių asmenų asmens kodų), kitiems asmenims, kurių prašymu rengiamasi atlikti arba atliekamas notarinis veiksmas apie jų nurodytus konkrečius nekilnojamuosius daiktus (perduodant tik aktualius duomenis apie nekilnojamąjį daiktą ir neperduodant daiktinių teisių turėtojų ir kitų su daiktinių teisių suvaržymais, juridiniais faktais ir žymomis susijusių fizinių asmenų asmens kodų);

9.3. Juridinių asmenų registro išrašą – asmenims, kurių prašymu rengiamasi atlikti arba atliekamas notarinis veiksmas, apie jų nurodytą juridinį asmenį;

9.4. Gyventojų registro išrašą - asmenims, kurių prašymu rengiamasi atlikti arba atliekamas notarinis veiksmas, apie jų pačių duomenis Gyventojų registre.

1. GAVĖJAS, pasirašydamas Sutartį, patvirtina, kad yra susipažinęs su Reglamentu ir Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ ir įsipareigoja jų laikytis.

**VI SKYRIUS**

**APMOKĖJIMAS IR ATSISKAITYMO TVARKA**

1. Atlyginimo dydžiai už naudojimąsi TEIKĖJO teikiamais duomenimis yra nustatomi ir keičiami Lietuvos Respublikos Vyriausybės nutarimu bei skelbiami Lietuvos Respublikos įstatymų nustatyta tvarka. Testamentų registro ir Įgaliojimų registro duomenys GAVĖJUI teikiami neatlygintinai, vadovaujantis Testamentų registro nuostatais ir Įgaliojimų registro nuostatais. Pakeitus teisės aktus ar teisės aktais nustačius atlygintiną duomenų teikimą GAVĖJUI, atlyginimas mokamas vadovaujantis galiojančių teisės aktų nuostatomis.
2. Už vartotojo veiksmų protokolą, pateiktą TEIKĖJO pagal GAVĖJO reikalavimą, GAVĖJAS moka TEIKĖJO nustatytą 2,90 Eur dydžio atlyginimą. Teisės aktais nustačius naują įkainį, atlyginimas už vartojo veiksmų protokolą mokamas vadovaujantis galiojančių teisės aktų nuostatomis.
3. Kiekvieno mėnesio pradžioje Sutarties 34 punkte nustatyta tvarka GAVĖJUI pateikiamos PVM sąskaitos faktūros už naudojimąsi duomenimis praėjusį mėnesį.
4. GAVĖJAS PVM sąskaitą faktūrą turi apmokėti per 1 (vieną) mėnesį nuo jos pateikimo GAVĖJUI dienos.
5. Laiku neapmokėjęs pateiktos PVM sąskaitos faktūros, GAVĖJAS moka 0,04 procento dydžio delspinigius nuo neapmokėtos sumos už kiekvieną uždelstą dieną.

**VII SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VIII SKYRIUS**

**TAIKYTINA TEISĖ**

1. Sutarčiai ir kitiems Šalių tarpusavio santykiams, neaptartiems Sutartyje, taikoma Lietuvos Respublikos teisė.

**IX SKYRIUS**

**SUTARTIES KEITIMO IR PAPILDYMO TVARKA**

1. Visi Sutarties pakeitimai ir papildymai, išskyrus Sutarties 21 punkte numatytus atvejus, bus daromi tarp Šalių pasirašant papildomus susitarimus dėl Sutarties keitimo ar papildymo, kurie tampa neatskiriama Sutarties dalimis.
2. Pasikeitus Sutartyje nurodytų teisės aktų nuostatoms, taip pat Sutarties 11 ir 12 numatytais atvejais Sutartis nekeičiama, o taikomos aktualios teisės aktų nuostatos.
3. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.
4. Visi Sutarties pakeitimai ir papildymai laikomi neatskiriama Sutarties dalimi.

**X SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos (*force majeure*) aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo”.
3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4. Pagrindas atleisti Šalį nuo atsakomybės atsiranda nuo nenugalimos jėgos (*force majeure*) aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**XI SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis. Sutarties nuostatos, reglamentuojančios Testamentų registro duomenų teikimą, panaudojant saityno paslaugą (angl. *webservice*) RC\_BROKER), įsigalios, Lietuvos notarų rūmams įdiegus į eNotaras informacinės sistemos gamybinę aplinką integracinę sąsają su saityno paslauga (angl. *webservice*) RC\_BROKER), skirtą Testamentų registro duomenims gauti į eNotaras informacinėje sistemoje esančias notarų biurų paskyras ir apie tai raštu informavus TEIKĖJĄ. TEIKĖJAS apie Sutarties nuostatų, reglamentuojančių Testamentų registro duomenų teikimą, panaudojant saityno paslaugą (angl. *webservice*) RC\_BROKER), įsigaliojimą GAVĖJO papildomai neinformuos.
2. Sutartis pasibaigia, kai:

29.1. Sutartis nutraukiama Šalių sutarimu;

29.2. Sutartis nutraukiama vienašališkai Sutarties 30 punkte nustatyta tvarka;

29.3. netekus galios teisės aktams, reglamentuojantiems Šalių teisę teikti ar gauti duomenis arba kitais atvejais, įskaitant, bet neapsiribojant, veiklos apribojimus, dėl kurių TEIKĖJAS netenka teisės tvarkyti ir teikti duomenis, o GAVĖJAS gauti duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybes, apie kurias viena Sutarties Šalis privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti kitą Šalį;

29.4. pasibaigus TEIKĖJO ir Lietuvos notarų rūmų sudarytai 2019 m. rugpjūčio 30 d. Techninio užtikrinimo sutarčiai Nr. PS-7986 (10.16). Sutartis šiuo atveju laikoma pasibaigusia nuo dienos, kai atsiranda šiame papunktyje numatyta aplinkybė.

1. Sutarties nutraukimo vienašališkai sąlygos ir tvarka:

30.1. Šalis gali nutraukti Sutartį nesant Sutarties sąlygų pažeidimo, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimt) kalendorinių dienų nuo tokio pranešimo pateikimo dienos;

30.2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimt) darbo dienų nuo tokio pranešimo pateikimo dienos.

1. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
2. Sutarties nutraukimas nepanaikina Šalies teisės reikalauti atlyginti tiesioginius nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XII SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – pranešimas) pagal Sutartį turi būti sudaromi raštu. Jie gali būti įteikiami asmeniškai ar siunčiami elektroniniu paštu arba registruotu paštu, kiekvienu atveju išsiunčiant Šalių Sutartyje nurodytais adresais ar elektroniniu paštu.
2. PVM sąskaitos faktūros skelbiamos interneto puslapyje https://www.registrucentras.lt/usr/sf.php, paštu nesiunčiamos. Apie PVM sąskaitą faktūrą informuojama elektroniniu paštu, nurodytu Sutarties XIII skyriuje ,,Šalių rekvizitai“.
3. Jei pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
4. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
5. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai Šaliai.

**XIII SKYRIUS**

**ŠALIŲ REKVIZITAI**

|  |  |
| --- | --- |
| **TEIKĖJAS** | **GAVĖJAS** |
| **Valstybės įmonė Registrų centras** | **Notaro vardas, pavardė** |
|  |  |
| Juridinio asmens kodas 124110246 | Asmens kodas |
| PVM mokėtojo kodas LT241102419Buveinės adresas Lvovo g. 25-101,  | PVM mokėtojo kodasNotaro (-ų) biuro adresas |
| 09320 Vilnius | Pašto indeksas, miestas |
| El. p. info@registrucentras.lt | El. p. |
| Tel. (8 5) 268 8262 | Tel. |
| A. s. A. s. LT477044060005572969 | A. s. |
| SEB bankas, banko kodas 70440A. s. LT944010042400050387Luminor Bank AS Lietuvos skyrius,banko kodas 40100A. s. LT677300010095519600„Swedbank“, AB, banko kodas 73000 | Banko pavadinimasBanko kodas |
|  |
|  |  |

 Sutarčių kontrolės ir administravimo

 skyriaus vadovas

 Rolandas Knyza

|  |  |  |
| --- | --- | --- |
|  |  |  |
| (Pareigos, vardas, pavardė) |  | (Notaro vardas, pavardė) |
|  |  |  |
| (Parašas) A. V. |  |  (Parašas) A. V. |
| 20 \_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | 20 \_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. |
|  |  |  |